IMISLab/GreekWikipedia huggingface dataset:
Βικιπαίδεια στα Κανάντα

Η Βικιπαίδεια στα Κανάντα (ಕನ್ನಡ ವಿಶ್ವಕೋಶವು) είναι η έκδοση της Βικιπαίδειας στη γλώσσα Κανάντα. Ξεκίνησε τον Ιούνιο του 2003, έχει μέτρια δραστηριότητα και στις 10 Σεπτεμβρίου 2018 είχε 23.689 άρθρα με 360 ενεργούς χρήστες. Επίσης είναι η δωδέκατη δημοφιλέστερη Βικιπαίδεια στην Ινδική υποήπειρο.Η κοινότητα της Βικιπαίδειας στα Κανάντα διεξήγαγε συνάντηση στο Μπανγκαλόρ στις 2 Απριλίου 2006, λαμβάνοντας αρκετά υψηλή κάλυψη από τον τύπο.

 Στις 16 Αυγούστου 2009 η εν λόγω έκδοση της Βικιπαίδειας είχε περίπου 6.800 άρθρα, και ήταν η 100η μεγαλύτερη έκδοση της Βικιπαίδειας. Τον Ιανουάριο του 2013, είχε 12.961 άρθρα με 93 ενεργούς χρήστες και 2.680 εικόνες, και ήταν η 108η μεγαλύτερη έκδοση της Βικιπαίδειας εκείνη την εποχή.Τον Ιανουάριο του 2016, η Βικιπαίδεια στα Κανάντα ήταν η δέκατη μεγαλύτερη και ως εκ τούτου η μικρότερη Βικιπαίδεια στις Ινδικές γλώσσες. Ο διαχειριστής Omshivaprakash αποδίδει την έλλειψη άρθρων στην έλλειψη ενδιαφέροντος μεταξύ της κοινότητας της γλώσσας Κανάντα, στη έλλειψη ευαισθητοποίησης για τη Βικιπαίδεια στα Κανάντα και την έλλειψη εργαλείων πληκτρολόγησης στη γλώσσα, καθώς και στη περιορισμένη πρόσβαση στο Διαδίκτυο σε περιοχές της Καρνάτακα. Βικιπαίδεια στα Τελούγκου Βικιπαίδεια στα Ταμίλ Βικιπαίδεια στα Μαλαγιαλάμ Βικιπαίδεια στα Τουλού (in Kannada) ಅಂತರ್ಜಾಲದಲ್ಲಿ ನೆಟ್ಟ ಸಸಿಗೆ ಈಗ ಹತ್ತು ವರ್ಷ | - Kannadaprabha.com 10 years on, Kannada Wikipedia lags - The Hindu The struggles of keeping Kannada Wikipedia afloat - The Hindu Στατιστικά στοιχεία από τον Έρικ Ζάχτε Επίσημη ιστοσελίδα
Avatar: The Last Airbender – The Burning Earth

Το Avatar: The Last Airbender - The Burning Earth (στην Ευρώπη γνωστό ως Avatar: The Legend of Aang — The Burning Earth) είναι βιντεοπαιχνίδι για Xbox 360, Wii, PlayStation 2, Nintendo DS και Game Boy Advance. Είναι βασισμένο στην αμερικάνικη σειρά κινουμένων σχεδιών Avatar: The Last Airbender. Στη σειρά αυτή βασίστηκε και το ακόλουθο βιντεοπαιχνίδι, το Avatar: The Last Airbender - Into the Inferno. Το προηγούμενο της σειράς ήταν το Avatar: The Last Airbender.

 Το βιντεοπαιχνίδι βασίζεται στο δεύτερο κύκλο του Avatar: The Last Airbender. Ο Άανγκ, η τωρινή ενσωμάτωση του Αβατάρ, πρέπει να δαμάσει όλα τα 4 στοιχεία της φύσης για να σταματήσει ένα φρικτό πόλεμο που άρχισε η Φυλή της Φωτιάς. Επίσης, ο Άανγκ πρέπει να σταματήσει τη Φυλή της Φωτιάς να καταστρέψει το Βασίλειο της Γης, όπως είχαν κάνει με το Λαό του Αέρα. Άανγκ Κατάρα Σόκκα Τοφ Ζούκο Άιρο Ντζέτ Μόμο Άππα Στρατηγός Φόνκ Ο διοικητής της Ομάσου Το τέρας του Δάσους Τοφ Ξιν Φού Αζούλα, Μέι και Τάι Λι Βάν-Σιν-Τόνγκ Λόνγκ Φένκ Ζούκο Στρατηγός Φόνκ Ο διοικητής της Ομάσου Το τέρας του Δάσους Ξιν Φού Λόνγκ Φένκ (μαζί με τους Ντάι Λι) Αζούλα Τοφ Αζούλα Λόνγκ Φένκ Μπίγκ Βάνγκ Στο παιχνίδι, το έγκαυμα του Ζούκο εμφανίζεται στο δεξί μάτι, ενώ στη σειρά, στην οποία βασίζεται το παιχνίδι, το έγκαυμα εμφανίζεται στο αριστερό μάτι. Official Site(Αγγλικά) GameSpot.com: Avatar: The Burning Earth(Αγγλικά) NintendoWorldReport.com: Avatar: The Burning earth Preview(Αγγλικά) Ign.com: Avatar: The Burning Earth(Αγγλικά) Xbox360 Achievements(Αγγλικά)
Αρτέμης Φάουλ

Με τον τίτλο Αρτέμης Φάουλ (Artemis Fowl) αναφέρεται μια σειρά μυθιστορημάτων επιστημονικής φαντασίας με δόσεις χιούμορ από τον Ιρλανδό συγγραφέα Όουεν Κόλφερ. Έχει κυκλοφορήσει σε 40 χώρες και έχει πουλήσει 8 εκατομμύρια αντίτυπα παγκοσμίως, ενώ σύντομα θα βγει και σε ταινία. Το κύριο θέμα της είναι οι σχέσεις ανθρώπων και ξωτικών. Συγκεκριμένα ο Αρτέμης ένας ιδιοφυής νεαρός, ο οποίος, αποφασίζει να κλέψει λίγο χρυσάφι από τα ξωτικά για να αποκαταστήσει την περιουσία της οικογένειάς του. Για να το πετύχει αυτό οργανώνει ένα μεγαλοφυές σχέδιο το οποίο όμως δεν υπολόγισε τη δύναμη των ξωτικών. Στην Ελλάδα η σειρά κυκλοφορεί από τις εκδόσεις Ψυχογιός.

 Τα Χίλια Πρόσωπα Ο Αρτέμης Φάουλ ένα δωδεκάχρονο παιδί με εγκληματικό μυαλό, σκέφτεται ένα πανέξυπνο σχέδιο για να αποκαταστήσει την περιουσία της οικογένειας του. Απαγάγει ένα ξωτικό και ζητάει από τη φυλή του λίτρα σε χρυσό. Ωστόσο τα ξωτικά πολιορκούν το μέγαρο της οικογένειάς του με τον τεχνολογικό τους εξοπλισμό. Μετά από πολλές μάχες, ο Αρτέμης βγαίνει νικητής. Περιπέτεια στην Αρκτική Ο Κώδικας της Αιωνιότητας Η Παγίδα Η Χαμένη Αποικία Το παράδοξο του χρόνου Η ταινία γυρίζεται από τη Miramax και βγήκε στους κινηματογράφους το 2014. http://www.artemisfowl.com https://web.archive.org/web/20090126105858/http://artemis-fowl.co.uk/ http://www.eoincolfer.com http://www.artemisfowl.co.uk
Ματθαίος Τσαχουρίδης

Ο Ματθαίος Τσαχουρίδης (Βέροια, 18 Σεπτεμβρίου 1978) είναι Έλληνας λυράρης της ποντιακής παραδοσιακής μουσικής. Είναι αδερφός του τραγουδιστή Κωνσταντίνου Τσαχουρίδη. Σε ηλικία 9 ετών ξεκίνησε να παίζει την ποντιακή λύρα την οποία έμαθε από τον παππού του, γνωστό λυράρη της περιοχής. Σε ηλικία 12 ετών, κάνει την πρώτη του δισκογραφική δουλειά και ακολουθούν άλλες πέντε. Τον Μάιο του 1996 κερδίζει το πρώτο Πανελλήνιο βραβείο παραδοσιακής μουσικής, σε διαγωνισμό που διοργάνωσε το Υπουργείο Παιδείας και Θρησκευμάτων στο Μέγαρο Μουσικής Αθηνών. Αμέσως μετά, η Ιερά Μητρόπολις Βεροίας, Ναούσης και Καμπανίας, παραχωρεί στον Ματθαίο υποτροφία για σπουδές στο εξωτερικό.

 Μετακομίζει στην Αγγλία με τον αδερφό του Κωνσταντίνο όπου σπουδάζουν και οι δύο μουσική στο Λονδίνο στο Πανεπιστήμιο Goldsmiths. Στο Λονδίνο ξεκινά την φοίτηση το 1997, μετά από 3 χρόνια γίνεται απόφοιτος Πτυχίου Μουσικών Σπουδών . Μετέπειτα το 2001 αποκτά το μεταπτυχιακό του στην Εθνομουσικολογία και αργότερα το 2007 γίνεται Διδάκτωρ του Μουσικού Τμήματος του Πανεπιστημίου, υπό την εποπτεία του Άγγλου εθνομουσικολόγου Professor John Baily. Το θέμα της διατριβής του είναι «Η Ποντιακή Λύρα στη σύγχρονη Ελλάδα». Τον Ιανουάριο του 2005, ο Ματθαίος κερδίζει το Πρώτο Βραβείο του Ιδρύματος Τεχνών Βρετανίας, ως ο καλύτερος ερμηνευτής παραδοσιακού οργάνου στο Ηνωμένο Βασίλειο. Έχει συμμετάσχει με την ποντιακή λύρα στα φεστιβάλ παγκόσμιας μουσικής WOMAD (Αγγλία 2001 και 2005) και WOMEX (Ολλανδία 2002), στην Όπερα του Παλέρμο στη Σικελία για την UNESCO (Ιταλία 002) και στο Royal Albert Hall του Λονδίνου σε ένα φιλανθρωπικό κονσέρτο για τα παιδιά του Αφγανιστάν (Αγγλία 2002). Έχει εκτελέσει διάφορες συνθέσεις και έργα με την ποντιακή λύρα για το ραδιόφωνο του BBC και το 2004 ερμηνεύει με τη λύρα του το μουσικό Ολυμπιακό θέμα της τηλεόρασης του BBC για τους Ολυμπιακούς Αγώνες της Αθήνας, συνοδευόμενος από την Συμφωνική Ορχήστρα της Πράγας. Τον Αύγουστο του 2004 συνεργάζεται με τον Πέρση λυράρη Αρντεσίρ Καμκάρ στην Τεχεράνη. Αποκορύφωση στη μέχρι τώρα συναυλιακή του πορεία, αποτελεί η εμφάνισή του στο Ηρώδειο για την έναρξη του φεστιβάλ Αθηνών 2005. Εκεί ερμηνεύει με την ποντιακή λύρα συνθέσεις του Μίμη Πλέσσα υπό τη διεύθυνσή του και τη συνοδεία της Ορχήστρας Σύγχρονης Μουσικής της ΕΡΤ. Ο Ματθαίος εκτός από ποντιακή λύρα παίζει και άλλα έγχορδα μουσικά όργανα όπως βιολί, λαούτο, ούτι, μπουζούκι, κιθάρα, Ιρανική λύρα, Αφγανικό ρεμπάπ, καθώς επίσης και την Αφγανική και Ουζμπέκικη λύρα. Το 2008 συμμετέχει στον δίσκο του γνωστού συνθέτη Μίμη Πλέσσα ''Άγιες Μνήμες''. Το 2009 θα συμμετάσχει στον τραγούδι του Γιώργου Νταλάρα ''Γιαυτό υπάρχουνε φίλοι . Έχει συννεργαστεί με πάρα πολλούς Έλληνες και ξένους καλλιτέχνες καθώς η μουσική του δεν έχει σύνορα. Έχει συνεργαστεί με διάφορες δισκογραφικές εταιρείες ,ονομαστικά κάποιες από αυτές είναι η Meliris, η CRONOS MUSIC και η PROTASIS, Heaven . 2. https://www.youtube.com/@MatthaiosTsahouridis/about 3. https://www.facebook.com/TsahouridisMatthaiosOfficial 4.https://tsahouridis.com/ 5.https://www.linkedin.com/in/matthaios-tsahouridis-2265b0237/ 6.https://tsahouridis.com/matthaios-discography/
Ιωάννης Αδόλφος Α΄ της Σαξονίας-Βάισενφελς

Ο Ιωάννης Αδόλφος Α΄, γερμ. Johann Adolf I (2 Νοεμβρίου 1649 - 24 Μαΐου 1697) από τον Οίκο των Βέττιν ήταν δούκας της Σαξονίας-Βάισενφελς (1680-1697).

 Ήταν ο πρωτότοκος γιος του Αυγούστου, δούκα της Σαξονίας-Βάισενφελς και της Άννας-Μαρίας, κόρης του Αδόλφου Φρειδερίκου Α΄ δούκα του Μεκλεμβούργου. Νυμφεύτηκε πρώτα το 1671 την Ιωάννα-Μαγδαληνή των Βέττιν, κόρη του Φρειδερίκου-Γουλιέλμου Β΄ δούκα της Σαξονίας-Άλτενμπουργκ και είχε τέκνα: Μαγδαληνή-Σίβυλλα 1673-1726, παντρεύτηκε τον Ιωάννη-Γουλιέλμο Γ΄ δούκα της Σαξονίας-Άιζεναχ. Ιωάννης-Γεώργιος 1677-1712, δούκας της Σαξονίας-Βάισενφελς. Ιωάννα-Βιλελμίνη 1680-1730. Χριστιανός 1682-1736 δούκας της Σαξονίας-Βάισενφελς. Άννα-Μαρία 1683-1731, παντρεύτηκε τον Έρντμαν Β΄ κόμη του Πρόμνιτς. Σοφία 1684-1752, παντρεύτηκε πρώτα τον Γεώργιο-Γουλιέλμο των Χοεντσόλερν μαργράβο του Βρανδεμβούργου-Μπαϊρόιτ και έπειτα τον Ιωσήφ Αλβέρτο, κόμη του Χόντιτς & Βόλφραμιτς. Ιωάννης-Αδόλφος Β΄ 1685-1746, δούκας της Σαξονίας-Βάισενφελς. Αύγουστος-Φρειδερίκος 1674-1675, Ιωάννης-Αδόλφος 1676, Φρειδερίκος-Γουλιέλμος 1681, ένας θνησιγενής γιος 1678, απεβίωσαν νήπια.Το 1686 απεβίωσε η Ιωάννα-Μαγδαληνή και ο Ιωάννης-Αδόλφος Α΄ έκανε δεύτερο γάμο το 1692 με τη Χριστιανή-Βιλελμίνη του Μπύναου· ο γάμος ήταν μοργανατικός. Η νύφη έλαβε τον τίτλο της κόμισσας από τον βασιλιά της Γερμανίας· δεν απέκτησαν τέκνα. Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.
Αθανασία Μωραΐτου

Η Αθανασία Μωραΐτου (γεννημένη στις 2 Απριλίου 1997 στο Βάιμπλινγκεν της Γερμανίας) είναι Ελληνίδα επαγγελματίας ποδοσφαιρίστρια γεννημένη στη Γερμανία που αγωνίζεται ως μέσος για την Εθνική Ελλάδας Γυναικών.

 Η Μωραΐτου είναι μέλος της εθνικής Ελλάδας σε ανώτερο επίπεδο και έχει αγωνιστεί κατά τη διάρκεια των προκριματικών του παγκόσμιου κυπέλλου ποδοσφαίρου γυναικών του 2019. Αγωνίστηκε στις γερμανικές ομάδες ΒφΛ Ζιντελφίνγκεν από το 2013 έως το 2017 (με 67 συμμετοχές και 14 γκολ), Κλόπενμπουργκ από το 2017 έως το 2020 (31 συμμετοχές και 1 γκολ) και την ΣΦ Μέπεν (από το 2021, με 11 εμφανίσεις και κανένα γκολ). South Alabama JaguarsSun Belt Women's Soccer Tournament (1): 2019Meppen2. Frauen-Bundesliga (1): 2021/22IndividualSun Belt Newcomer of the Year: 2019 All-Sun Belt first team: 2019
Animation World Network

Η Animation World Network (ή AWN εν συντομία) είναι διαδικτυακός εκδοτικός όμιλος που ειδικεύεται σε πηγές για animators, με έναν εκτενή ιστότοπο που προσφέρει ειδήσεις, άρθρα και συνδέσμους για επαγγελματίες animators και οπαδούς των κινουμένων σχεδίων. Συγκεκριμένα, η AWN καλύπτει προφίλ animators, την διανομή ανεξάρτητων ταινιών, τις δραστηριότητες μεγάλων στούντιο κινουμένων σχεδίων, αδειοδοτήσεις και δρώμενα στον χώρο των αντίστοιχων τεχνολογιών, όπως το CGI, καθώς επίσης τρέχοντα γεγονότα σε όλους τους κλάδους των κινουμένων σχεδίων.Η AWN εκδίδει επίσης έντυπα περιοδικά. Τα περιοδικά αυτά είναι το Animation World, αφιερωμένο στα κινούμενα σχέδια γενικότερα, και το VFX World, που εστιάζει σε ειδικά εφφέ και εικόνες που έχουν παραχθεί από υπολογιστή.

 Το Animation of Heaven & Hell είναι ένας ιστότοπος της Animation World Network, αφιερωμένος σε μη γνωστές παραγωγές model και stop-motion animation, όπως των Γιαν Σβανκμάγερ και Τζορτζ Παλ. Δημιουργήθηκε από τον ντιζάινερ γραφικών Τιμ Φίτζπατρικ· εικόνες και βίντεο παρέχονται από την συλλογή του. Ο ιστότοπος ξεκίνησε την λειτουργία του τον Οκτώβριο του 1995 στην Ατλάντα, και αργότερα άρχισε να στεγάζεται από την AWN. Διάφορα plug-in χρειάζονται για την παρουσίαση τρισδιάστατων γραφικών στο Heaven & Hell. Το 1995, ο Ρον Ντάιμοντ συνεργάστηκε με τον Νταν Σάντο και ίδρυσε την Animation World Network. Έναν χρόνο μετά το ντεμπούτο της ταινίας Η Ιστορία των Παιχνιδιών, οι Σάντο και Ντάιμοντ παρήγαγαν το πρώτο τους τεύχος. «Τότε δεν υπήρχαν πολλοί άνθρωποι που εξέδιδαν στο Διαδίκτυο, αλλά αποφασίσαμε να μπούμε στο διαδίκτυο και να παρακάμψουμε τα έντυπα εντελώς; όχι μόνο λόγω κόστους αλλά επειδή οι animators είναι πάντα προχωρημένοι όσον αφορά τις νέες τεχνολογίες» είπε ο Ντάιμοντ. Επίσημος ιστότοπος
Λάκης Νικολάου

Ο Παντελής (Λάκης) Νικολάου (Ίος Κυκλάδων, 17 Ιουλίου 1949) είναι Έλληνας πρώην διεθνής ποδοσφαιριστής, ο οποίος αγωνιζόταν αρχικά ως επιθετικός και στη συνέχεια (από το 1975 επί Φάντρονκ) καθιερώθηκε ως κεντρικός αμυντικός.Παράλληλα με την ποδοσφαιρική του σταδιοδρομία αποφοίτησε από την Ιατρική Σχολή του Πανεπιστημίου Αθηνών και κατόπιν απέκτησε την ειδικότητα του Ορθοπεδικού, την οποία και ασκεί μετά το τέλος της ποδοσφαιρικής του καριέρας.

 Ξεκίνησε το ποδόσφαιρο στον Ατρόμητο Αθηνών και έγινε ευρύτερα γνωστός με την ομάδα της ΑΕΚ, όπου αγωνίστηκε από το 1971 έως το 1982 στην ένδοξη εποχή του Λουκά Μπάρλου, όταν παράλληλα σπούδαζε ιατρική στο Πανεπιστήμιο Αθηνών. Με την ΑΕΚ κατέκτησε δύο πρωταθλήματα (1977-78, 1978-79), ένα κύπελλο (1977-78), ενώ υπήρξε μέλος της ομάδας που έφθασε στους «4» του κυπέλλου ΟΥΕΦΑ την περίοδο 1976-77. Στα 11 χρόνια παρουσίας του στους "κιτρινόμαυρους" είχε συνολικά 225 συμμετοχές πρωταθλήματος με 26 τέρματα, 34 αγώνες κυπέλλου με έξι τέρματα και 30 ευρωπαϊκές συμμετοχές με τρία γκολ. Ήταν διεθνής με την εθνική Ελλάδας από τις 8 Σεπτεμβρίου 1973 σε 15 αγώνες και μέλος της αποστολής που συμμετείχε στο Κύπελλο Εθνών του 1980. Επίσης, αγωνίστηκε με την εθνική Νέων στο ευρωπαϊκό πρωτάθλημα του 1971. Πρωταθλήματα Ελλάδας: 2 (1977-78, 1978-79) Κύπελλο Ελλάδας: 1 (1977-78). Αποφοίτησε από την Ιατρική Σχολή του Εθνικού Καποδιστριακού Πανεπιστημίου Αθηνών το 1975. Το 1981 απέκτησε την ειδικότητα του Ορθοπεδικού και το 1985 τον τίτλο του Διδάκτορα του Πανεπιστημίου Αθηνών. Στη συνέχεια μετεκπαιδεύτηκε στην αντιμετώπιση αθλητικών κακώσεων (1983-86) στο Πανεπιστήμιο DUKE της Βόρειας Καρολίνας. Υπήρξε επίσημος γιατρός των εθνικών ομάδων (1982-94), της ΑΕΚ (από το 1987 κι έπειτα) και του Ολυμπιακού (2003-2009). Είναι μέλος του Διοικητικού Συμβουλίου της Ελληνικής Εταιρείας Χειρουργικής Ορθοπαιδικής και Τραυματιολογίας (ΕΕΧΟΤ), της οποίας έχει διατελέσει και Πρόεδρος. Εϊναι επίσης μέλος της Ελληνικής Αρθροσκοπικής Εταιρείας (ΕΑΕ) καθώς και αρκετών ξένων ιατρικών ενώσεων. Στις 13 Οκτωβρίου 1997 ανέλαβε πρόεδρος της ΠΑΕ ΑΕΚ για έναν χρόνο. Ο Λάκης Νικολάου στην επίσημη ιστοσελίδα της ΑΕΚ 90 χρόνια ΑΕΚ - Η ιστορία της ΑΕΚ, Εκδοτικός Οργανισμός Λιβάνη Ο Λάκης Νικολάου στο fifa.com Αρχειοθετήθηκε 2013-06-16 at Archive.is Η καριέρα του Λάκη Νικολάου στο soccerway Βιογραφικό του Νικολάου στον ιστοχώρο του Ιατρικού Κέτρου Αθηνών
40 (αριθμός)

Το 40 (σαράντα) είναι ο φυσικός αριθμός που βρίσκεται μετά από το 39 και πριν από το 41. Είναι ένας άρτιος αριθμός, αφού 40:2 = 20, δηλαδή διαιρείται με το 2, στο σύνολο των φυσικών αριθμών. Ο αριθμός 40 συμβολίζεται ως XL στο ρωμαϊκό σύστημα αρίθμησης και ως Μ΄ ή μ΄ στο ελληνικό σύστημα αρίθμησης.

 Το 40 είναι σύνθετος αριθμός καθώς οι φυσικοί διαιρέτες του είναι 1, 2, 4, 5, 8, 10, 20 και 40, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 42. Το 40 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο. Το ανάπτυγμα πρώτων παραγόντων του 40 είναι 40 = 23·5. Διάταξη κατά την σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών. Ο ατομικός αριθμός 40 αντιστοιχεί στο ζιρκόνιο. Το Μεσιέ 40, γνωστό και σαν Winnecke 4, είναι ένας διπλός αστέρας σε απόσταση 510 ετών φωτός στον αστερισμό Μεγάλη Άρκτος.
Γενικές εκλογές Γκάνας (2020)

Στις 7 Δεκεμβρίου 2020 διεξήχθησαν γενικές εκλογές στην Γκάνα, για να εκλεγούν ο Πρόεδρος, ο Αντιπρόεδρος και τα 275 μέλη του Κοινοβουλίου. Είναι η 8η προεδρική εκλογή της χώρας από τότε που αποκαταστάθηκε ο πολυκομματισμός στη χώρα, το 1992. Επικρατέστεροι υποψήφιοι είναι ο απερχόμενος Πρόεδρος Νάνα Ακούφο-Άντο και ο πρώην Πρόεδρος Τζον Ντραμάνι Μαχάμα. Ακόμα 12 υποψήφιοι συμμετείχαν στις εκλογές, από τους οποίους οι τρεις είναι γυναίκες. Πάνω από 17 εκατομμύρια εγγεγραμμένοι ψηφοφόροι (στις εκλογές του 2016 ήταν 15 εκατομμύρια) κλήθηκαν να ψηφίσουν στα 33.000 εκλογικά κέντρα (το 2016 ήταν 28.000).Στις 9 Δεκεμβρίου ανακοινώθηκε ότι ο Νάνα Ακούφο-Άντο επανεξελέγη Πρόεδρος με το 51,59% των ψήφων, ενώ ο Τζον Ντραμάνι Μαχάμα ήρθε δεύτερος με το 47,37% των ψήφων.

 Ο Πρόεδρος εκλέγεται με δημοκρατικές, άμεσες εκλογές, με καθολική και μυστική ψηφοφορία, για τετραετή θητεία, που όπως ορίζει το Σύνταγμα είναι μία φορά ανανεώσιμη. Η εκλογή γίνεται με πλειοψηφικό σύστημα δύο γύρων. Ένας υποψήφιος για να ανακηρυχτεί νικητής πρέπει να εξασφαλίσει την απόλυτη πλειοψηφία, δηλαδή να συγκεντρώσει πάνω από 50% των ψήφων. Αν στον πρώτο γύρο δεν αναδειχθεί κανένας νικητής τότε θα διεξαχθεί δεύτερος γύρος στον οποίο θα αναμετρηθούν οι δύο επικρατέστεροι υποψήφιοι του πρώτου γύρου. Τα 275 μέλη του Κοινοβουλίου εκλέγονται με απλό πλειοψηφικό σύστημα από μονοεδρικές εκλογικές περιφέρειες, για τετραετή θητεία. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες της Γκάνας, ηλικίας άνω των 18 ετών, υπό την προϋπόθεση να μην έχουν αποστερηθεί το δικαίωμα λόγω δικαστικής απόφασης ή ιατρικής διάγνωσης. Ο Πρόεδρος Ακούφο-Άντο διεκδικεί την επανεκλογή του για μία δεύτερη θητεία. Είναι πρώην Γενικός Εισαγγελέας (2001-2003) και Υπουργός Εξωτερικών (2003-2007). Ανακοίνωσε την υποψηφιότητά του τον Δεκέμβριο του 2019, και τον Ιούνιο του 2020 ανακοίνωσε ότι συνυποψήφιός του στις εκλογές θα είναι ο Αντιπρόεδρος Μαχαμούντου Μπαβούμια, ο οποίος είναι οικονομολόγος και τραπεζίτης. Ο πρώην Πρόεδρος Μαχάμα διεκδικεί μία δεύτερη θητεία ως Πρόεδρος. Γενικά αποτελέσματα Αποτελέσματα ανά περιφέρεια Αναλυτικά αποτελέσματα
Άδωνις Γεροσκήπου

Ο Αθλητικός Σύλλογος Άδωνις Γεροσκήπου ήταν κυπριακή ποδοσφαιρική ομάδα με έδρα τη Γεροσκήπου της επαρχίας Πάφου. Η ομάδα είχε 7 συμμετοχές στη Δ΄ κατηγορία ποδοσφαίρου της Κύπρου.

 Ο Άδωνις ιδρύθηκε το 1965 από πρώην μέλη του σωματείου ΘΟΪ ΦΩΣ Γεροσκήπου, το οποίο είχε διαλυθεί λίγα χρόνια νωρίτερα. Aποτελεί ένα από τα ιδρυτικά μέλη της Ποδοσφαιρικής Ομοσπονδίας Αγροτικών Σωματείων Πάφου (ΠΟΑΣΠ) το 1971. Μέχρι το 1985 συμμετείχε στις διοργανώσεις της ομοσπονδίας. Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Άδωνις ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ.Στην πρώτη του συμμετοχή στο πρωτάθλημα, την περίοδο 1985-86, τερμάτισε στην τέταρτη θέση του ομίλου του. Η καλύτερη πορεία της ομάδας στο πρωτάθλημα ήρθε την περίοδο 1990-91 όταν τερμάτισε στη δεύτερη θέση του ομίλου του, δύο βαθμούς πίσω από την πρώτη θέση που οδηγούσε στη Γ΄ κατηγορία. Η τελευταία συμμετοχή της ομάδας στη Δ΄ κατηγορία ήταν την περίοδο 1991-92. Στη συνέχεια αποχώρησε από το πρωτάθλημα. Τον Ιούλιο του 1992 ενοποιήθηκε με τα σωματεία Δίας Γεροσκήπου και Παπαφλέσσας Γεροσκήπου, δημιουργώντας την Αθλητική Ένωση Γεροσκήπου (ΑΕΓ). 1Η Δ΄ κατηγορία ήταν χωρισμένη σε τρεις ομίλους. Ο Άδωνις συμμετείχε στον όμιλο Λεμεσού-Πάφου.2Η Δ΄ κατηγορία ήταν χωρισμένη σε τέσσερις ομίλους. Ο Άδωνις συμμετείχε στον Γ΄ όμιλο. Ποδόσφαιρο στην Κύπρο
Νταντάλκ ΦΚ

Η Νταντάλκ ΦΚ (αγγλικά: Dundalk F.C., προφέρεται: [dʌnˈdɔːk]) είναι ποδοσφαιρική ομάδα από την πόλη Νταντάλκ της Ιρλανδίας. Η ομάδα αγωνίζεται στο Πρωτάθλημα ποδοσφαίρου Ιρλανδίας. Ιδρύθηκε το 1903 και είναι η δεύτερη πιο πετυχημένη ομάδα, όσο αφορά τις κατακτήσεις τροπαίων, στην Ιρλανδία. Χρώματα της ομάδας είναι το άσπρο και το μαύρο. Γήπεδο της είναι το Όριελ Παρκ χωρητικότητας 4.500 θεατών.

 Πρωταθλήματα Ιρλανδίας: 14 1932–33, 1962–63, 1966–67, 1975–76, 1978–79, 1981–82, 1987–88, 1990–91, 1994–95, 2014, 2015, 2016, 2018, 2019Πρώτη Κατηγορία Ιρλανδίας: 2 2000–01, 2008Κύπελλα Ιρλανδίας: 11 1942, 1949, 1952, 1958, 1977, 1979, 1981, 1988, 2002, 2015, 2018Λιγκ Καπ Ιρλανδίας: 5 1977–78, 1980–81, 1986–87, 1989–90, 2014Σούπερ Καπ Ιρλανδίας: 2 1966–67, 1971–72Λένστερ Σένιορ Καπ: 6 1950–51, 1960–61, 1970–71, 1973–74, 1976–77, 1977–78Ντάμπλιν Σίτι Καπ: 5 1937–38, 1942–43, 1948–49, 1967–68, 1968–69Τοπ Φορ Καπ: 2 1963–64, 1966–67Πρέζιντεντς Καπ: 9 1930–31, 1951–52, 1963–64, 1964–65, 1979–80, 1980–81, 1981–82, 1988–89, 1989–90Ντάμπλιν εντ Μπέλφαστ Ιντερσίτι Καπ: 1 1942 Το έμβλημα της ομάδας όπως έχει εξελιχθεί με το πέρασμα του χρόνου. Επίσημος ιστότοπος
Πλαγιά Κιλκίς

Για συνώνυμους οικισμούς στην Ελλάδα δείτε το λήμμα: Πλαγιά Η Πλαγιά είναι ημιορεινό χωριό του νομού Κιλκίς στην Κεντρική Μακεδονία με υψόμετρο 220 μέτρα. Στην Πλαγιά σήμερα εδρεύει η ποδοσφαιρική ομάδα Αναγέννηση Πλαγιάς όπου είναι η μοναδική εκπρόσωπος του νόμου Κιλκίς στο πρωτάθλημα της Γ' εθνικής

 Η Πλαγιά βρίσκεται προς τα σύνορα της Ελλάδας με τη Δημοκρατία της Βόρειας Μακεδονίας και νοτιοδυτικά της λίμνης Δοϊράνης. Απέχει 13,5 χλμ. βόρεια-βορειοανατολικά του Κιλκίς και 65 χλμ. βόρεια-βορειοανατολικά της Θεσσαλονίκης. Στα βορειοανατολικά του χωριού, στη τοποθεσία "Τσαλισλί" βρίσκεται οικισμός ιστορικών χρόνων σε έκταση διάσπαρτη με αρχαιότητες η οποία από το 1986 έχει κηρυχθεί αρχαιολογικός χώρος. Στα νοτιοανατολικά, στη τοποθεσία "Προφήτης Ηλίας" κατά τη διάνοιξη αγροτικού δρόμου έχουν βρεθεί υπολείμματα ρωμαϊκού οικισμού (πιθάρια και άφθονη επιφανειακή κεραμεική). Ως οικισμός αναγνωρίστηκε επίσημα το 1927 με το όνομα Πλαγιές (ΦΕΚ 179Α - 30/08/1927) και ορίστηκε έδρα της ομώνυμης κοινότητας. Το 1940 το όνομά του διορθώνεται σε Πλαγιά. Σύμφωνα με το πρόγραμμα Καλλικράτης, μαζί με την Αγία Κυριακή και την Κορομηλιά αποτελούν την τοπική κοινότητα Πλαγιάς που ανήκει στη δημοτική ενότητα Χέρσου του δήμου Κιλκίς και σύμφωνα με την απογραφή 2011 έχει ως κοινότητα πληθυσμό 866 μόνιμους κατοίκους ενώ ως οικισμός 388. Αθλητισμός Πλαγιά Κιλκίς
Super Bass

"Super Bass" είναι τραγούδι της Αμερικανίδας καλλιτέχνιδας Νίκι Μινάζ από την deluxe έκδοση του στούντιο άλμπουμ της, Pink Friday (2010). Το τραγούδι γράφτηκε από την Μινάζ, την Έστερ Ντιν, τον Ρόαν Χάιλ και τον Kane Beatz.

 Το "Super Bass" έχει πιστοποιηθεί 8x Platinum από το Recording Industry Association of America (RIAA), και έχει πουλήσει πάνω από τέσσερα εκατομμύρια ψηφιακά αντίγραφα από 13 Μαΐου 2012, να γίνει μία από τις μεγαλύτερες πωλήσεις singles στις Ηνωμένες Πολιτείες, επίσης κάνοντας την Minaj την πρώτη γυναίκα ράπερ που με αυτό τον τίτλο. Το "Super Bass" έλαβε θετικές κριτικές από τους μουσικούς κριτικούς. Το τραγούδι κατείχε τη τρίτη θέση στο Billboard Hot 100, και έφτασε το νούμερο τρία στη Νέα Ζηλανδία, καθώς και τον αριθμό έξι στην Αυστραλία και τον Καναδά. Έφτασε επίσης στην όγδοη θέση στο UK Singles Chart. Ένα συνοδευτικό μουσικό βίντεο για το single γυρίστηκε τον Μάρτιο του 2011 από τον διευθυντή Σάνα Χαμρί. Το βίντεο δείχνει την Minaj παιχνιδιάρα, χλευάζοντας μια ομάδα ανδρών, και κάνοντας χρήση πολλαπλών στηριγμάτων, τα οποία είναι χρώματος ροζ. Έλαβε γενικά θετικές αναθεωρήσεις από τους κριτικούς, περισσότεροι από τους οποίους αξιολόγησαν θετικά τα πολύχρωμα οπτικά εφέ που υπήρχαν σε όλο το βίντεο. Το βίντεο του "Super Bass" έχει ξεπεράσει τις 500.000.000 προβολές στο Vevo της Nicki Minaj (NickiMinajAtVevo).
Κυστικέρκωση

Η Κυστικέρκωση είναι μια μόλυνση των ιστών που προκαλείται από μια προνύμφη (κυστίκερκος) του πλατυέλμινθα σκώληκα ταινία των χοίρων (Taenia solium). Οι άνθρωποι εμφανίζουν λίγα ή καθόλου συμπτώματα για χρόνια, αναπτύσσουν ανώδυνα συμπαγή εξογκώματα ενός ή δύο εκατοστών περίπου στο δέρμα και στους μύες, ή παρουσιάζουν νευρολογικά συμπτώματα, εάν επηρεαστεί ο εγκέφαλος. Μετά από μήνες ή χρόνια, τα εξογκώματα αυτά γίνονται επώδυνα, πρήζονται και έπειτα ανοίγουν. Στις αναπτυσσόμενες χώρες αυτήν είναι η πιο συνηθισμένη αιτία επιληψίας.

 Συνήθως προκαλείται με την κατανάλωση τροφίμων ή ποτών μολυσμένων από αυγά σκώληκα. Τα ωμά λαχανικά αποτελούν την σημαντικότερη πηγή. Τα αυγά σκώληκα προέρχονται από κόπρανα ενός ατόμου που έχει μολυνθεί από ενήλικες σκώληκες, πάθηση γνωστή και ως ταινίαση (taeniasis). Η ταινίαση είναι διαφορετική ασθένεια και οφείλεται στην κατανάλωση κύστεων σε ανεπαρκώς μαγειρεμένο χοιρινό. Οι άνθρωποι που ζουν με κάποιον που φέρει σκώληκες έχουν αυξημένο κίνδυνο να παρουσιάσουν κυστικέρκωση. Η διάγνωση μπορεί να γίνει από αναρρόφηση μιας κύστης. Η λήψη εικόνων του εγκεφάλου με αξονική τομογραφία (CT) ή μαγνητική τομογραφία (MRI) είναι η πιο χρήσιμη διάγνωση για την πάθηση του εγκεφάλου. Ένας αυξημένος αριθμός λευκών αιμοσφαιρίων, που λέγονται ηωσινόφιλα, στο εγκεφαλονωτιαίο υγρό και αίμα χρησιμοποιούνται επίσης ως δείκτες. Η μόλυνση μπορεί να προληφθεί δραστικά μέσω προσωπικής καθαριότητας και υγιεινής. Σε αυτήν συμπεριλαμβάνονται: το σωστό μαγείρεμα του χοιρινού, κατάλληλη(ες) τουαλέτα(ες) και βελτιωμένη πρόσβαση σε καθαρό νερό. Η θεραπεία των ατόμων με ταινίαση είναι σημαντική για την πρόληψη της διάδοσης. Η θεραπεία της ασθένειας που δεν περιλαμβάνει το νευρικό σύστημα μπορεί να μην είναι απαραίτητη. Η θεραπεία των ατόμων που πάσχουν από νευροκυστικέρκωση μπορεί να γίνει με φαρμακευτική αγωγή πραζικουαντέλη ή αλβενδαζόλη. Αυτά ενδέχεται να απαιτούνται για μεγάλες χρονικές περιόδους. Στεροειδή, με αντιφλεγμονώδη δράση κατά τη διάρκεια της θεραπείας και φαρμακευτική αγωγή κατά των κρίσεων ενδέχεται επίσης να χρειαστούν. Ορισμένες φορές, οι κύστες αφαιρούνται χειρουργικά. Η ταινία είναι ιδιαίτερα γνωστός στην Ασία, την Υποσαχάρια Αφρική και την Λατινική Αμερική. Σε ορισμένες περιοχές, εκτιμάται ότι έχει μολυνθεί ποσοστό μέχρι και 25%. Στον αναπτυγμένο κόσμο είναι εντελώς άγνωστο. Από το 2010, παγκοσμίως, έχει επιφέρει περίπου 1.200 θανάτους, από 700 το 1990. Η κυστικέρκωση επηρεάζει επίσης τα γουρούνια και τις αγελάδες, αλλά σπάνια προκαλεί συμπτώματα, καθώς τα περισσότερα δεν ζουν αρκετά. Η ασθένεια έχει πλήξει τους ανθρώπους μέσα στην πορεία της ιστορίας. Είναι μία από τις παραμελημένες τροπικές ασθένειες.
Το Ημερολόγιο ενός Σπασίκλα: Ο Ρόντρικ δεν Παίζεται

Το Ημερολόγιο ενός Σπασίκλα: Ο Ρόντρικ δεν Παίζεται, γνωστό ως "Diary of a Wimpy Kid: Rodrick Rules" στις ΗΠΑ, είναι ένα μυθιστόρημα ρεαλιστικής φαντασίας, γραμμένο από τον Αμερικανό συγγραφέα και σκιτσογράφο Τζεφ Κίνι, και το δεύτερο βιβλίο της σειράς Το Ημερολόγιο ενός Σπασίκλα. Το μυθιστόρημα αυτό κυκλοφόρησε στις 1 Φεβρουαρίου στις ΗΠΑ. Στις ΗΠΑ κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

 Ό,τι κι αν κάνετε, μη ρωτήσετε ποτέ τον Γκρεγκ Χέφλι πώς πέρασε τις καλοκαιρινές διακοπές, γιατί δε θέλει με τίποτα να μιλάει γι' αυτό. Τώρα που ξεκινάει η νέα σχολική χρονιά, ο Γκρεγκ θέλει να αφήσει πίσω του τους τελευταίους τρεις μήνες… ή, μάλλον, ένα συγκεκριμένο συμβάν. Και δυστυχώς για εκείνον, ο μεγαλύτερος αδελφός του, ο Ρόντρικ, ξέρει τα πάντα για το συμβάν που θέλει να αποσιωπήσει ο Γκρεγκ. Ωστόσο, τα μυστικά έχουν τον τρόπο να βγαίνουν κάποτε στη φόρα… ειδικά όταν μπαίνει στη μέση ένα συγκεκριμένο ημερολόγιο. Ο αγαπημένος Γκρεγκ Χέφλι κρατάει για δεύτερη χρονιά ημερολόγιο… και σκοπεύει να το κάνει για πολλές χρονιές ακόμη! Αυτό είναι το δεύτερο βιβλίο της σειράς Το Ημερολόγιο ενός Σπασίκλα. Το προηγούμενο είναι Το Ημερολόγιο ενός Σπασίκλα ενώ το επόμενο Το Ημερολόγιο ενός Σπασίκλα: Το Ποτήρι Ξεχείλισε. http://www.psichogios.gr/site/Books/show?cid=22603 Αρχειοθετήθηκε 2013-08-17 στο Wayback Machine.
Ο γέρος και η θάλασσα

Ο γέρος και η θάλασσα (αγγλικά: The Old Man and the Sea‎) είναι νουβέλα που γράφτηκε από τον Έρνεστ Χέμινγουεϊ το 1951 στις Μπαχάμες και δημοσιεύθηκε το 1952. Το 1953 ο Χέμινγουεϊ έλαβε για αυτό το Βραβείο Πούλιτζερ (Μυθοπλασίας) και η έκδοσή του συνετέλεσε στην απονομή του Βραβείου Νόμπελ Λογοτεχνίας το 1954. Το διήγημα αναφέρεται σε έναν γέρο ψαρά που μόνος και αβοήθητος παλεύει απελπισμένα στον ωκεανό, στα ανοιχτά της Κούβας, με έναν τεράστιο ξιφία.

 Ήρωας της ιστορίας είναι ο Σαντιάγκο, ένας φτωχός και ηλικιωμένος ψαράς που για 84 ημέρες έχει αποτύχει να πιάσει έστω κι ένα ψάρι. Τις πρώτες σαράντα μέρες είχε μαζί του ένα παιδί, τον Μανολίνο, στη συνέχεια όμως βγαίνει μόνος με τη βάρκα για ψάρεμα.Την επόμενη, 85η ημέρα, κατορθώνει να ψαρεύψει ένα ψάρι τεραστίων διαστάσεων, έναν ξιφία, το οποίο όμως δυσκολεύεται να το τραβήξει στην ξηρά. Αγωνίζεται δυο ολόκληρα μερόνυχτα και στο τέλος πετυχαίνει να νικήσει το ψάρι. Καταπονημένος όπως είναι, αδυνατεί να το ανεβάσει στη βάρκα, λόγω και του τεράστιου βάρους του ψαριού. Έτσι, αποφασίζει να το δέσει στο πλάι και ξεκινά το δρόμο της επιστροφής, κάνοντας όνειρα για τη θριαμβευτική επιστορφή στο χωριό του. Ωστόσο, η τύχη δεν είναι με το μέρος του. Η θάλασσα θα παίξει μαζί του ένα τελευταίο, άσχημο παιχνίδι. Οι καρχαρίες, κατά τη διάρκεια της διαδρομής, κατασπάραξαν το μεγάλο ψάρι που είχε πιάσει ο Σαντίαγκο. Όταν πλέον μπαίνει στο λιμάνι, το μόνο που έχει απομείνει να θυμίζει το κατόρθωμα του γερο-ψαρά είναι το μεγάλο άσπρο κόκαλο του ξιφία.Το τέλος της ιστορίας: Είναι νύχτα, και ο Σαντιάγκο ανηφορίζει από το λιμάνι προς την καλύβα του, κουβαλώντας το κατάρτι της βάρκας του. Την επομένη το πρωί εμφανίζεται ο Μανολίνο, που του φέρνει καφέ και μαζί κάνουν σχέδια για μελλοντικές ψαριές. Κατόπιν ο Σαντιάγκο αποκοιμιέται, ονειρευόμενος λιοντάρια που παίζουν στην παραλία.
Λούις Ολίντε

Ο Λούις Φράνκλιν Ολίντε (γεννήθηκε στις 19 Μαρτίου 1998 στο Αμβούργο) είναι Γερμανός επαγγελματίας καλαθοσφαιριστής της Άλμπα Βερολίνου της 1ης Γερμανίας . Έχει ύψος 2, 05 μέτρων) και παίζει ως γκαρντ ή φόργουορντ. Ο πατέρας του, Βίλμπερτ Ολίντε κατέκτησε το τουρνουά μπάσκετ NCAA 1ης Κατηγορίας του 1975 με το UCLA , ο οποίος πήγε να αγωνιστεί στη Γερμανία μετά την κολεγιακή του σταδιοδρομία.

 Η πορεία του Ολίντε ξεκίνησε στις τάξεις νέων της ΜΚ Χάμπουργκ. Εντάχθηκε στον οργανισμό της Πιράτεν Χάμπουργκ το 2011 για να αγωνιστεί στο JBBL, το πρωτάθλημα κάτω των 16 ετών της Γερμανίας. Το 2014, εντάχθηκε στην ομάδα κάτω των 19 ετών των Πιράτεν που παίζει στο NBBL, στο υψηλότερο πρωτάθλημα νέων της Γερμανίας. Ο Ολίντε κέρδισε μια θέση στο ρόστερ του SC Ριστ Βίντελ ενός μέλους της τρίτης κατηγορίας ανδρών πρωταθλήματος ProB της Γερμανίας, για την περίοδο 2014-15, αλλά έπρεπε να περιμένει μέχρι την επόμενη εκστρατεία για να δει χρόνο παιχνιδιού. Σύμφωνα με μια συμφωνία συνεργασίας μεταξύ της SC Ριστ Βίντελ και των Χάμπουργκ Τάουερς της 2ης Κατηγορίας, ο Ολίντε επετράπη να παίξει και στους δύο συλλόγους τη χρονιά 2015-16, αλλά εμφανίστηκε κυρίως σε αγώνες στην 3η Γερμανίας για την SC Ριστ. Εξακολουθούσε να πληροί τις προϋποθέσεις για να αγωνιστεί σε επίπεδο νέων εκείνη τη χρονιά, συμμετείχε επίσης στην ομάδα κάτω των 19 ετών των Πιράτεν Χάμπουργκ το 2015-16 και επιλέχθηκε για το NBBL All-Star Game του 2016. Τον Ιούνιο του 2016, παρακολούθησε το στάδιο προετοιμασίας του NBA Top 100 στο Σάρλοτσβιλ της Βιρτζίνια. Στις 23 Ιουνίου 2016, ο Ολίντε υπέγραψε τετραετές συμβόλαιο με την Μπρόζε Μπάμπεργκ της γερμανικής κορυφαίας κατηγορίας καλαθοσφαίρισης . Έγραψε τα πρώτα του λεπτά στην 1η Γερμανίας στην έναρξη της περιόδου απέναντι στην Φρανκφούρτη στις 23 Σεπτεμβρίου 2016. Αφού είχε κατά μέσο όρο 23 λεπτά, 6,8 πόντους και 5,3 ριμπάουντ ανά παιχνίδι τη χρονιά 2019-20 στο πρωτάθλημα, υπέγραψε τριετές συμβόλαιο με την Άλμπα Βερολίνου της 1ης Γερμανίας τον Ιούλιο του 2020. Τον Αύγουστο του 2014, ο Ολίντε εντάχθηκε στην σύνθεση της Εθνικής Ομάδας Παίδων της Γερμανίας για το Ευρωπαϊκό Πρωτάθλημα της Λετονίας. Σε εννέα συμμετοχές, είχε κατά μέσο όρο 3,9 πόντους και 4,7 ριμπάουντ κατά τη διάρκεια του τουρνουά. Τον Δεκέμβριο του 2015, συμπεριλήφθηκε στην σύνθεση της Εθνικής Ομάδας Εφήβων της Γερμανίας και βοήθησε την ομάδα να κερδίσει το τουρνουά Άλμπερτ Σβάιτσερ του 2016 . Βοήθησε τη γερμανική εφηβική ομάδα να τερματίσει στην τέταρτη θέση στο Ευρωπαϊκό Πρωτάθλημα τον Δεκέμβριο του 2016, έχοντας κατά μέσο όρο 5,0 πόντους και 5,2 ριμπάουντ ανά αγώνα. Έχοντας δράση και στους επτά αγώνες κατά τη διάρκεια του Παγκοσμίου Κυπέλλου Καλαθοσφαίρισης κάτω των 19 της FIBA του 2017, ο Ολίντε σημείωσε 9,4 πόντους και 5,3 ριμπάουντ κατά μέσον όρο καθοδόν για να τερματίσει στην πέμπτη θέση. Βοήθησε τη Γερμανία να κερδίσει το χάλκινο μετάλλιο στο Ευρωπαϊκό Πρωτάθλημα Νέων Ανδρών της FIBA του 2018, έχοντας κατά μέσο όρο 7,3 πόντους και 7,1 ριμπάουντ σε όλη τη διοργάνωση. Λούις Ολίντε – Προφίλ στο ντραφτ
Ερωτική Επιθυμία

Η Ερωτική επιθυμία (αγγλικός τίτλος: In the mood for love) είναι ταινία παραγωγής 2000, σε σενάριο και σκηνοθεσία του Γουόνγκ Καρ-βαι, με πρωταγωνιστές τη Μάγκι Τσενγκ και τον Τόνι Λιούνγκ Τσίου Γουάι. Η ταινία αποτελεί το δεύτερο μέρος μιας ανεπίσημης τριλογίας, μαζί με το πρώτο μέρος, Ημέρες Αγριότητας (αγγλικός τίτλος: Days of Being Wild), του 1991 και το τελευταίο 2046 του 2004.

 Η ταινία εκτυλίσσεται στο Χονγκ Κονγκ, το 1962. Ο Τσόου Μο Γουαν, δημοσιογράφος, νοικιάζει ένα διαμέρισμα την ίδια μέρα με τη Σου Λε Ζεν, γραμματέα σε ναυτιλιακή εταιρεία. Είναι γείτονες, και παντρεμένοι με συζύγους που τους αφήνουν μόνους για λόγους δουλειάς. Παρά την παρουσία των γειτόνων και της σπιτονοικοκυράς, ο Τσόου και η Σου συναντιούνται μόνοι συχνά, και αρχίζουν να γίνονται φίλοι. Εκμυστηρεύονται τις υποψίες τους ότι οι δυο τους σύζυγοί είναι παράνομο ζευγάρι. Ο Τσόου πείθει τη Σου να "παίξουν" αυτό που φαντάζονται ότι συμβαίνει με τους συντρόφους τους, και σιγά σιγά η λεπτή γραμμή ανάμεσα στο παιχνίδι και το αληθινό ειδύλλιο χάνεται. Ο Τσόου ζητά από τη Σου να τον βοηθήσει να γράψει μια σειρά με θέμα τις πολεμικές τέχνες για την εφημερίδα του. Καθώς η σχέση τους γίνεται πιο στενή, οι γύρω τους αρχίζουν να το παρατηρούν, και ο Τσόου με τη Σου προσπαθούν να πείσουν ο ένας τον άλλο ότι δεν θα επαναλάβουν αυτό που έκαναν οι σύζυγοί τους. ΄ Κατάλογος των καλύτερων ταινιών
Πηγάδι της Ζωής (γλυπτό)

Το Πηγάδι της Ζωής (μερικές φορές και στο Πηγάδι της Ζωής ή το Σιντριβάνι της Ζωής, κροατικά: Zdenac života‎) είναι γλυπτό του Κροάτη γλύπτη και αρχιτέκτονα Ίβαν Μέστροβιτς, που τοποθετήθηκε μπροστά από το Κροατικό Εθνικό Θέατρο στην πλατεία Δημοκρατίας στο Ζάγκρεμπ της Κροατίας. Απεικονίζει ανθρώπους σε διάφορες φάσεις της ζωής, που κουλουριάζονται και τυλίγουν το σώμα τους γύρω από ένα πηγάδι, που συμβολίζει τη ζωή, τη νεότητα και την πηγή της αιώνιας ομορφιάς.

 Το γλυπτό είναι κυκλικό με ανάγλυφες δέκα γυμνές φιγούρες, ένα παιδί, ένα ερωτευμένο ζευγάρι και έναν γέρο, σε φυσικό μέγεθος, που σκύβουν και στρίβουν το σώμα τους γύρω από ένα πηγάδι, που περιέχει νερό. Οι έντονες εκφράσεις του προσώπου των μορφών δείχνουν τη χαρά της ζωής, που εναλλάσσεται ρυθμικά και κάνει τον κύκλο της ζωής. Οι φιγούρες παρακολουθούν τις ανταύγειές τους στο νερό, ενώ τα σώματά τους φαίνεται να έχουν παγώσει σε κίνηση. Οι φιγούρες είναι διατεταγμένες έτσι ώστε να δείχνουν στον θεατή τον σκοπό του πηγαδιού, δηλαδή την επιθυμία για ζωή και χαρά, κάτι που φαίνεται καλύτερα στους νεαρούς χαρακτήρες, που αγκαλιάζονται και φιλιούνται σε αντίθεση με τον γέρο, που βρίσκεται στο τέλος της ζωής και κοιτάζει με θλίψη στο πηγάδι, σύμβολο της ζωής. Το γλυπτό απεικονίζει τον φυσικό κύκλο του ανθρώπου, από τη γέννηση μέχρι το θάνατο.Το γλυπτό είναι λείο και στρογγυλεμένο χωρίς αιχμηρές άκρες ή κανονικές γεωμετρικές μορφές. Είναι κατασκευασμένο από μπρούτζο, του οποίου το σκούρο χρώμα έρχεται σε μεγάλη αντίθεση με τη λευκότητα του βράχου στον οποίο είναι τοποθετημένος. Οι μεταβάσεις μεταξύ φωτός και σκιάς είναι ήπιες. Το γλυπτό είναι ταυτόχρονα κυρτό και κοίλο. Η επιρροή του Ωγκύστ Ροντέν στον Μέστροβιτς φαίνεται σε αυτό το γλυπτό. Όπως λέει η καθηγήτρια ιστορικού τέχνης Λιλιάνα Τσέρινα, «Με την αστραφτερή επιφανειακή επεξεργασία του σώματος, ο Μέστροβιτς φέρνει τον ιμπρεσιονισμό του Ροντέν στο Ζετσεσιονισμό (Secession) της Βιέννης, κάτι που αποδεικνύει ότι είναι ροδινιστής μεταξύ των αποσχιστών, ενώ αργότερα στο Παρίσι αποδεικνύει ότι είναι αποσχιστής μεταξύ των ροδινιστών». Το γλυπτό κατασκευάστηκε το 1905 και εκτέθηκε το 1909 στην γκαλερί του συγγραφέα στην οδό Ίλιτσα αρ. 12. Το έτος 1912, το γλυπτό αγοράστηκε από τον Ιζιντόρ Κρσνιάβι και εγκαταστάθηκε στην πλατεία Δημοκρατίας της Κροατίας. Τοποθετήθηκε στην κοιλότητα, που περιβάλλεται από τοίχους, έτσι ώστε τα γυμνά σώματα πάνω του να μην προκαλούν έκπληξη και επικριτικά σχόλια των, τότε, συντηρητικών κατοίκων του Ζάγκρεμπ. Σε αλληλογραφία με τον Άντε Τρούμπιτς, ο Μέστροβιτς εξέφρασε ξεκάθαρα την επιθυμία του να τοποθετηθεί το Πηγάδι της Ζωής στο Σπλιτ. Ανάλυση του γλυπτού (κροατικά)
Άννα των Βουρβόνων

Η Άννα, γαλλ. Anne de Bourbon (1380 - Σεπτέμβριος 1408) από τον Οίκο των Βουρβόνων ήταν κόρη τού κόμη του Λα Μαρς και με τους γάμους της έγινε πρώτα κόμισσα τού Μονπανσιέ και μετά δούκισσα της Βαυαρίας.

 Ήταν η δεύτερη κόρη τού Ιωάννη Α΄ κόμη του Λα Μαρς και της Αικατερίνης τού Βαντόμ, κόρης και διαδόχου τού Ιωάννη ΣΤ΄ κόμη τού Βαντόμ. Παντρεύτηκε το 1390 τον Ιωάννη των Βαλουά κόμη τού Μονπανσιέ. Δεν απέκτησαν τέκνα. Το 1401 απεβίωσε ο Ιωάννης. Το 1402 η Άννα έκανε δεύτερο γάμο με τον Λουδοβίκο Ζ΄ των Βίττελσμπαχ δούκα της Βαυαρίας και είχε τέκνο: Λουδοβίκος Η΄ 1403-1445, δούκας της Βαυαρίας. Cawley, Charles (20 June 2012), Maine Anne de Bourbon, Medieval Lands database, Foundation for Medieval Genealogy
Κύπελλο Ελλάδας πετοσφαίρισης γυναικών 2022-2023

Το Κύπελλο Ελλάδας βόλεϊ γυναικών για την περίοδο 2022–23 ήταν η 25η διοργάνωση στην ιστορία του θεσμού, και διοργανώθηκε από την ΕΟΠΕ. Πέραν των ομάδων της Βόλεϊ Λιγκ, δήλωσαν συμμετοχή και 12 ομάδες απ' την Πρε-Λιγκ και την Α2 κατηγορία. Κυπελλούχος αναδείχθηκε η ΑΕΚ για 1η φορά στην ιστορία της.

 Δεν διεξήχθη και οι ομάδες της Α2 Εθνικής Κατηγορίας Γυναικών που δήλωσαν συμμετοχή προκρίνονται στην Β’ Φάση. Συμμετέχουν οι 12 ομάδες της Α2 Εθνικής Κατηγορίας Γυναικών και της Pre League Γυναικών, που δήλωσαν συμμετοχή (Α.Ε. Αγ. Παρασκευής, Α.Ο.Ν.Σ. Μίλων, Μ.Α.Σ. Νέα Γενεά, Ο.Π.Α.Θ. Περσέας, Φοίνικας Αλεξανδρούπολης, Α.Σ. Γιάννενα, Φ.Γ.Σ. Πρέβεζας, Α.Ο.Ν. Αμαζόνες, Φ.Ο. Βριλησσίων, Γ.Σ. Πανιώνιος, Α.Ο.Φ. Πορφύρας, Α.Σ. Ελπίς). Οι ομάδες χωρίζονται με βάση την Ένωση/Περιφέρεια που ανήκουν σε δύο ζώνες: Α' Ζώνη: Συμπεριλαμβάνονται ομάδες που ανήκουν γεωγραφικά στην ΕΣΠΑΑΑ (Α.Ε. Αγ. Παρασκευής, Α.Ο.Ν. Αμαζόνες, Φ.Ο. Βριλησσίων) και στην Ε.Σ.ΠΕ.Δ.Α. (Α.Ο.Ν.Σ. Μίλων, Γ.Σ. Πανιώνιος, Α.Ο.Φ. Πορφύρας). Β' Ζώνη: Συμπεριλαμβάνονται οι ομάδες που ανήκουν γεωγραφικά στην ΕΠΕΣ Θεσ/νίκης (Μ.Α.Σ. Νέα Γενεά, Ο.Π.Α.Θ. Περσέας, Α.Σ. Ελπίς), στην ΕΣΠΕ Θράκης/Ανατ.Μακεδονίας (ΦΟΙΝΙΚΑΣ Αλεξ/πολης) και στην ΕΣΠΕ Δυτ. Ελλάδας (Α.Σ. Γιάννενα, Φ.Γ.Σ. Πρέβεζας). Όλοι οι αγώνες διεξήχθησαν στις 15 Φεβρουαρίου. Η τελική φάση (Φάιναλ-φορ) διεξήχθη το διήμερο 10 και 11 Μαρτίου στην Άρτα και μεταδόθηκε τηλεοπτικά από τη δημόσια τηλεόραση (ΕΤ-3). Οι ημιτελικοί διεξήχθησαν στις 10 Μαρτίου. Ο τελικός διεξήχθη στις 11 Μαρτίου και ξεκίνησε στις 21:30. Πολυτιμότερη Παίκτρια (MVP): Γιαμίλα Νίζετιχ
Θηριόπετρα Πέλλας

Η Θηριόπετρα (πρώην Τρέστενικ) είναι χωριό του δήμου Αλμωπίας στον νομό Πέλλας της περιφέρειας Κεντρικής Μακεδονίας. Βρίσκεται 16 χιλιόμετρα βόρεια της Αριδαίας σε υψόμετρο 285 μέτρων.

 Η κύρια ασχολία των κατοίκων είναι η γεωργία και η κτηνοτροφία. Το περιβάλλον κλίμα είναι ξηρό και ο οικισμός είναι κτισμένος στους πρόποδες του Πίνοβου, που ανήκει στην οροσειρά του Βόρρα. Η εντόπια παραγωγή επικεντρώνεται κυρίως στα σιτηρά, το καλαμπόκι, τα καρποφόρα δέντρα, και τα λαχανικά. Με την τοπική πιπεριά παρασκευάζεται με τοπική συνταγή η «πιπεροσάλτσα», είδος πάπρικας. Στον ορεινό όγκο του Πίνοβου εκτρέφονται βοοειδή. Το χωριό ονομαζόταν κατά το παρελθόν Τρέστενικ και κατοικείτο από μουσουλμάνους της περιοχής που το εγκατέλειψαν βάσει της συνθήκης της Λωζάνης που υποχρέωνε την ανταλλαγή των πληθυσμών Ελλάδας και Τουρκίας με κριτήριο το θρήσκευμα. Στη θέση τους εγκαταστάθηκαν Έλληνες πρόσφυγες προερχόμενοι κυρίως από οικισμούς της περιφέρειας Καισαρείας (όπως το Τσουχούρ και το Ρουμ Καβάκ) της Καππαδοκίας, καθώς και από το Γιενίκιοϊ της Κωνσταντινούπολης, τη Μάδυτο της Ανατολικής Θράκης και τον Πόντο. Το τοπωνύμιο Θηριόπετρα φέρεται πως δόθηκε από τον μακεδονομάχο παπα-Νίκανδρο (Παπαϊωάννου) όταν επισκέφτηκε τον οικισμό χωριό και βγαίνοντας από το τζαμί που λειτουργούσε πλέον ως χριστιανικός ναός, αντίκρισε στη σημερινή πλατεία, μια πολύ μεγάλη πέτρα. Σήμερα αριθμεί 334 μόνιμους κατοίκους. Βάσει της απογραφής του 2001 καταγράφηκαν 401 κάτοικοι. Το χωριό διατηρεί διθέσιο δημοτικό σχολείο με 22 μαθητές και νηπιαγωγείο με 10 νήπια. Στο χωριό δραστηριοποιείται λαογραφικός σύλλογος με την επωνυμία «ο Μέγας Βασίλειος», με λαογραφική και πολιτιστική δραστηριότητα. Στη Θηριόπετρα επισκέψιμη είναι η σπηλιά του Αι Γιάννη με μικρό ναό και αγίασμα στο εσωτερικό της. Μία τοξωτή σήραγγα στην τοποθεσία Καϊνάκι χτισμένη από το 1850. Το παρεκκλήσι του Αγίου Παϊσίου στο πάρκο «Αλώνια» στο πάνω μέρος του χωριού. Ο φωτιζόμενος Σταυρός 7 μέτρων ύψος στην πλαγιά του βουνού. Ο μεγάλος βράχος με την αγιογραφία του Χριστού.
Λουδοβίκος Ιωάννης Μαρία ντε Λα Τρεμουάλ

Ο πρίγκιπας Λουδοβίκος-Ιωάννης-Μαρία ντε Λα Τρεμουάλ, γαλλ.: Louis Jean Marie de La Trémoïlle, (8 Φεβρουαρίου 1910 – 9 Δεκεμβρίου 1933) ήταν Γάλλος αριστοκράτης. Ήταν 11ος δούκας τού Τουάρ, 10ος δούκας του Λα Τρεμουάλ, 13ος πρίγκιπας τού Tάραντα, 17ος πρίγκιπας τού Ταλμόντ και 17ος κόμης τού Λαβάλ .

 Ο γιος τού Λουδοβίκου-Καρόλου 10ου δούκα τού Τουάρ και της συζύγου του, Ελέν Πιγιέ-Βίλ (κληρονόμος τού κόμη Φρεντερίκ Πιλί-Βιλ, τού Παριζιάνου τραπεζίτη που αγόρασε την ετικέτα κρασιού Σατώ Μαργκώ το 1879), ο Λα Τρεμουάλ ήταν μέλος του 1ου συντάγματος των κυνηγών της Αφρικής, ενός συντάγματος τού γαλλικού στρατού. Σκοτώθηκε σε μία πυρκαγιά στο κτήμα τού Λεάντερ Τζ. ΜακΚόρμικ στο Γουάιτσερτς, Χάμσαϊρ, Αγγλία, σε ηλικία 23 ετών. Μερικοί σημείωσαν εκείνη την εποχή, ότι ο μυστηριώδης θάνατός του από φωτιά στην Αγγλία προκάλεσε το μαρτύριο στα χέρια των Άγγλων της Ιωάννας της Αρκ πέντε αιώνες νωρίτερα, η οποία είχε προδοθεί από τον πρόγονο τού νεαρού δούκα, Γεώργιο ντε Λα Τρεμουάλ, ιδρυτή της περιουσίας τού Οίκου των Λα Τρεμουάλ. Απεβίωσε άγαμος και δεν άφησε γνωστούς απογόνους. Αν και το Almanach de Gotha τού 1944 αναφέρει ότι διάδοχός του ως 14ος δούκας τού Τουάρ ήταν η μεγαλύτερη από τις τέσσερις αδελφές του, η πριγκίπισσα Καρλόττα (1892–1971), το Genealogisches Handbuch des Adels τού 1991 δεν το αναφέρει, καθώς η απόφαση τού 1959 των γαλλικών δικαστηρίων αποφάνθηκε ότι οι κληρονομικοί τίτλοι μπορούν να μεταδίδονται μόνο "από άνδρα σε άνδρα" στο "σύγχρονο δίκαιο". (Η αρχική παραχώρηση τού δουκάτου, τον Ιούλιο τού 1563 από τον Κάρολο Θ΄, όριζε ότι ήταν κληρονομικό τόσο από άνδρες όσο και από γυναίκες διαδόχους, αν και όταν αναβιβάστηκε σε τίτλο ευγενίας από τον βασιλιά Ερρίκο Δ΄ το 1599, το δίπλωμα τίτλου περιόριζε τη διαδοχή τού τίτλου —αλλά όχι το δουκάτο— στους άρρενες κληρονόμους). Ο ανιψιός τού δούκα, Ιωάννης-Κάρολος Λαμοράλ, ως μοναχογιός της μεγαλύτερης αδελφής του, πρόσθεσε το ντε Λα Τρεμουάλ στο δικό του πριγκιπικό επίθετο στο βασίλειο τού Βελγίου ως "πρίγκιπας τού Λιν - ντε Λα Τρεμουάλ" στις 20 Δεκεμβρίου 1934. Ο μόνος γιος τού τελευταίου, Ιωάννης-Κάρολος, φέρει τον ίδιο τίτλο και όνομα.
Εθνική Οδός 48 (Ελλάδα)

Η Εθνική Οδός 48 (EO48) είναι εθνική οδός στη Στερεά Ελλάδα. Συνδέει την Εθνική Οδό 5 στο Αντίρριο με την Λιβαδειά, περνώντας μέσα από Ναύπακτο και Δελφούς. Το τμήμα μεταξύ Αντιρρίου και Ιτέας είναι μέρος της Ευρωπαϊκής οδού Ε65. Η εθνική οδός περνά από τους νομούς Αιτωλοακαρνανίας, Φωκίδας και Βοιωτίας.

 Το δυτικό άκρο της Εθνικής Οδού 48 βρίσκεται στη βόρεια πλευρά της γέφυρας Ρίου - Αντιρρίου, στο Αντίρριο. Συνεχίζει ανατολικά, παράλληλα με τη βόρεια ακτή του Κορινθιακού κόλπου, και παρακάμπτει την Ναύπακτο. Ακολουθεί την ακτή με κατεύθυνση προς Γαλαξίδι και Ιτέα, όπου και απομακρύνεται από την ακτή. Η Εθνική Οδός 27 διαχωρίζεται στο σημείο αυτό με κατεύθυνση την Άμφισσα και τη Λαμία βόρεια της Ιτέας. Η Εθνική Οδός 48 συνεχίζει ανατολικά προς τους Δελφούς και την Αράχωβα. Καταλήγει στην Λιβαδειά, όπου συνδέεται με την Εθνική Οδό 3. Η Εθνική Οδός 48 περνά από τις ακόλουθες περιοχές: Αντίρριο Ναύπακτος (παράκαμψη) Ερατεινή Γαλαξείδι Ιτέα Δελφοί Λιβαδειά
Σουσάνα Γκονσάλες

Η Σουσάνα Γκονσάλες (ισπανικά: Susana González, ισπανική προφορά ΔΦΑ: [suˈsana ɣonˈsales]), γεννημένη στις 2 Οκτωβρίου, 1973 στη Καλέρα δε Βίκτορ Ροσάλες, Σακατέκας είναι Μεξικάνα ηθοποιός. Ήταν σύντροφος του Εδουάρδο Σανταμαρίνα. Η Σουσάνα θέλησε να γίνει ηθοποιός από πολύ νεαρή ηλικία. Της προσφέρθηκε η ευκαιρία να σπουδάσει ηθοποιία στην Πόλη του Μεξικού μετά από να κερδίσει έναν διαγωνισμό ομορφιάς στη γενέτειρα πόλη της. Όταν η Σουσάνα ήταν 18 ετών, κέρδισε μια υποτροφία στην Ακαδημία Υποκριτικής της Televisa. Ήταν τόσο αποφασισμένη να είναι ηθοποιός που μετακόμισε από τη Καλέρα στην Πόλη του Μεξικού. Ενθαρρύνθηκε από την τεράστια υποστήριξη που έλαβε από την οικογένειά της. Η Σουσάνα είναι κόρη του Ρεφούχιο και της Ελβίρα, αδελφή της Έρικα η μητέρα του Σαντιάγο Ελίας Γκονσάλες και της Σουσάνα Ελίας Γκονσάλες.

 Imperio de mentiras (2020-2021) - Renata Cantú Robles de Arizmendi Mi marido tiene más familia (2018-2019) - Susana Córcega Díaz de López El vuelo de la Victoria (2017) - Isadora Duncan La Candidata (2016) - Cecilia La sombra del pasado (2014-2015) - Roberta Torres de Alcocer Pasion y Poder (2014-2015) - Julia Gomez Luna Por Siempre mi Amor (2013-2014) - Isabel Lopéz Cerdán Amores verdaderos (2012–13) - Beatriz Guzmán La que no podía amar (2011-2012) – Cynthia Montero Para Volver a Amar (2010–2011) – Doménica Los Exitosos Perez (2010) – Alexandra 'Alex' Rinaldi Mujeres Asesinas (2009) - Desconfiada Pasión (2007) - Camila Darien S.O.S.: Sexo y otros Secretos – Tania Chinango (2007) as Sofia Heridas de Amor (2006) – Liliana Lopez Reyna El amor no tiene precio (2005) – Maria Elizabeth González Cicatrices (2005) - Diana Hospital el paisa - (2004) - Lucía Gordillo Al otro lado (2004) - Καριδάδ, μητέρα του Άνχελ Silencio profundo (2003) Velo de novia (2003) – Andrea Paz Entre el amor y el odio (2002) - Ana Cristina Robles Chinango (2002) - Sofia Amigas y rivales (2001) - Angela Rayito de luz (2000) Amor gitano (1999) - Zokka Cuento de Navidad (1999) Mujeres engañadas (1999) - Ivette Que vivan los muertos (1998) Preciosa (1998) - Felina Atómica (1998) - Chica Podium María Isabel (1997) - Elisa Sentimientos Ajenos (1996) - Norma Η Σουσάνα Γκονσάλες στο IMDb Βιογραφία στα Ισπανικά Αρχειοθετήθηκε 2011-06-05 στο Wayback Machine. στο esmas.com Πληροφορίες στο alma-latina.net
Κυβερνείο της Οροσειράς του Λιβάνου

Το Κυβερνείο της Οροσειράς του Λιβάνου (αραβικά: محافظة جبل لبنان) είναι ένα από τα οκτώ Κυβερνεία του Λιβάνου με πρωτεύουσα την Μπάαμπντα. Η πλειοψηφία του πληθυσμού είναι Δρούζοι και Χριστιανοί (κυρίως Μαρωνίτες, Ελληνορθόδοξοι και Μελχίτες), αν και υπάρχει μια μικρή μειονότητα Μουσουλμάνων διαφόρων δογμάτων. Αυτό το κυβερνείο πήρε το όνομά του από την περιοχή της Οροσειράς του Λιβάνου και, εκτός από το μικρό Κυβερνείο της Βηρυτού που βρίσκεται στο κέντρο του, εκτείνεται εδαφικά κατά μήκος της ακτής της Μεσογείου μεταξύ του Βόρειου και του Νότιου Κυβερνείου.

 Το κυβερνείο υποδιαιρείται σε έξι νομούς (ακντίγιαχ ή καδά): Οι Μαρωνίτες Χριστιανοί αποτελούν την πλειοψηφία των περιοχών Κεσερουάν και Βύβλου και ένα σημαντικό ποσοστό στους νομούς Ματν και Μπάαμπντα (άλλες χριστιανικές κοινότητες, όπως οι Έλληνες Ορθόδοξοι, οι Αρμένιοι Ορθόδοξοι και οι Έλληνες Καθολικοί, αποτελούν τον υπόλοιπο πληθυσμό, παράλληλα με τις μουσουλμανικές μειονότητες). Οι Δρούζοι είναι η πλειοψηφία στο νομό του Αλέι και μια σημαντική κοινότητα στο νομό Σουφ (σχεδόν ίση σε αριθμό με τους Σουνίτες Μουσουλμάνους και τους Χριστιανούς). Σιιτικές μειονότητες υπάρχουν στους νομούς Μπάαμπντα και Βύβλου, αποτελώντας το 25% και το 20% αυτών των περιοχών αντίστοιχα.